Balthasar Gerards Kommando

Balthasar Gerards Kommando (BGK) Herbehereetako hardcore punk talde bat zen.

 Historia 
Taldea 1980ko hamarkadaren hasieran sortu zen, Erik Peters kantariak Amsterdamgo The Nitwitz taldea utzi eta Outrageous taldean jo ondoren. The Nitwitz fun-punk talde gisa ezagutzen ziren, baina kantaria joan ondoren, izen eta bide berriak hartzea erabaki zuten, Mathijs Houwink (baxua), Tony Leeuwenburgh (baxua, gitarra), Steven Walraven (gitarra), Marcel Verhoeven (bateria) eta René Van De Meer (ahotsa) boskoteak osatua. Izena Gillen I.a Orange-Nassaukoaren hiltzaile Balthazar Gérard-en omenez hartu zuten.

Musikari zegokionez, taldea AEBan jotzen zen hardcore punk estilora bideratuta zegoen: oso azkar jotako punk musika, konplexutasun desberdinekoa, normalean tempo aldaketa askorekin, azken hori gainerakoa are azkarrago entzutea lortzeko helburuarekin. Horren ondorioz, bizimodu hori "Egizu zeuk" jarrerak, merkataritzarekiko eta rock-izarrenganako gorrotoak, janzkera estiloek eta taldeen emanaldietara joateak ezaugarritzen zuten. Gizarte-kritika askotan letrak sortzeko haztegitzat balio izan zuen, batez ere "norberarentzat pentsatzea, norberarentzat egitea" oztopatzen zuten gaiei buruz, hala nola erlijioa, multinazionalak, baina baita drogen kontsumoa ere.

Lehen kontzertua 1982an eman zuten eta 1988ra arte segitu. 1983an Jonestown Aloha albumarekin egin zuen debuta, eta handik gutxira Europan zehar bira egin zuen. 1984an Radical Records estatubatuar zigiluak Jonestown Aloha albuma kaleratu zienean, taldeak eskaera gehiago jaso zituen eta 35 kontzertuko bira bat ere egin zuen AEBetan zehar. Europan, taldeak hilabetez bira egiten zituen urtero (1984an, Andoainen ere jo zuten). 1986ko Nothing Can Go Wrogn! albumarekin arrakasta handia lortu zuen: 14.000 kopia saldu zituen mundu osoan eta ondoren bigarren bira zabala egin zuen Ameriketan zehar.

1987. urtearen amaieran, gauzak okertzen hasi zitzaizkien: 1988an, formazioa aldatu zen, baina alferrik, taldea handik gutxira banandu baitzen. Taldekideek beren bidea segitu zuten, geroago Loveslug, Morzelpronk, De Kift eta Hydromatics bezalako taldeetan. Berriro ere arretaren erdigunean jarri zen 1999an, Alternative Tentacles diskoetxe estatubatuarrak bigarren albuma ere nazioartean kaleratu zuenak, bilduma-album bat kaleratu zuenean: A Dutch Feast: The Complete Works of Balthasar Gerards Kommando.

 Diskografia 

 Albumak 

 1983: Jonestown Aloha (Volgespin Nederland-ek argitaratua) AEBetan R Radical Records-ek 1984an argitaratu zien
 1986: Nothing Can Go Wrogn!! (Vogelspin Nederland) AEBetako bertsioa Alternative Tentacles-en, urte berean.
 1999ko A Dutch Feast: The Complete Works of Balthasar Gerards Kommando (Alternative Tentacles) diskoak Dead Kennedys taldeko kantari Jello Biafrak bermasterizatutako bi LPak eta bilduma-albumetako ekarpenak biltzen ditu.

 Singleak 

 1984: White Male Dumbinance

 Bildumak 

 Als je maar goed zit...Nr. 2.  (1983, Vogelspin)
 Emma (LP bikoitza, Konkurrent)
 Viva Umkhonto (LP, Konkurrent)
 Welcome to 1984 (1984, Maximum Rocknroll), geroago CD formatuan berrargitaratua
 World Class Punk (kasetea, ROIR, 1984), geroago CD formatuan berrargitaratua
 I'm Sure We're Gonna Make It (Epitaph Records)
 PEACE (LP bikoitza, R Radical Records) geroago CD formatuan berrargitaratua
 Babilonia: bleibt fahren, 1985

 Besteak 

 BGKren musika maiz agertzen disko piratetan, hirugarren anonimoek kaleratutako bertsio piratetan.
 White Male Dumbinance pirata gisa kaleratu zen Suitzan eta AEBetan.
 Taldea honako hauetan ere ageri da:
 BGK Live at CBGB (CDa)
 100 % Dutch Punk and Hardcore (CDa)
 All for one and One for All (bilduma CDa)
 Babylon Bleibt Fahren (LPa)
 Network of Friends Vol. (LP bikoitza, geroago CD gisa argitaratua Plastic Bomb Recordsen)
 Network of Friends Vol. 2.
 Killed by Epitaph (LP bikoitza, "I'm Sure We're Gonna Make It" kantaren binilozko pirata)
 Hogei bat hardcore taldek BGKren kanten bertsioak grabatu zituzten Tribute to BGK izeneko CD baterako.
 2021ean, unibertsitate aurreko historia azterketako lan bat Regering (krijg de tering) —euskaraz, Gobernua (hoa poparik hartzera)— kantako letrari buruzkoa zen. Testua erabiliz, hautagaiek punk mugimenduaren jarrerak 1960ko hamarkadako Provo mugimenduarenekin alderatu behar izan zituzten. Kantaren lehen bertsoa osorik inprimatuta zegoen azterketako liburuxkan.

 Kanpo estekak 

 Biografia popinstituut.nl-en

Kategoria:Herbehereetako rock musika taldeak
Kategoria:Punk musika taldeak